Ο **Γιόχαν Ντράιερ** (Johan Ludvig Emil Dreyer ή John Louis Emil Dreyer, 13 Φεβρουαρίου 1852 - 14 Σεπτεμβρίου 1926) ήταν Δανός - Ιρλανδός αστρονόμος.

Βίος
----

Γεννήθηκε στην Κοπεγχάγη. Ήταν υιός του αντιστρατήγου Γιόχαν Κρίστοφερ Ντράιερ, ο οποίος διετέλεσε υπουργός Ναυτικών και Πολέμου της χώρας του. Έδειξε ιδιαίτερο ενδιαφέρον για την αστρονομία σε ηλικία δεκατεσσάρων ετών και επισκέπτονταν τακτικά τον Hans Schjellerup στο αστεροσκοπείο της Κοπεγχάγης. Μορφώθηκε σε αυτή την πόλη και το 1874, σε ηλικία 22 ετών, πήγε στο Πάρσονσταουν (Parsonstown) στην Ιρλανδία. Εκεί εργάστηκε ως βοηθός του Λόρενς Πάρσονς (Lawrence Parsons).

Στα 1878 πήγε στο Παρατηρητήριο Dunsink για να εργαστεί με τον Robert Stawell Ball. Το 1882 μετακόμισε ξανά, αυτή την φορά για το Παρατηρητήριο Armagh, όπου διετέλεσε Διευθυντής μέχρι την συνταξιοδότησή του το 1916. Το 1885 έγινε Βρετανός πολίτης. Στα 1916 μετακόμισε μαζί με την σύζυγό του Kate στην Οξφόρδη όπου και συνέταξε σε δεκαπέντε τόμους τα έργα και τα γραπτά του Τύχο Μπράχε (Tycho Brahe). Μάλιστα ο τελευταίος τόμος δημοσιεύτηκε μετά τον θάνατο του Ντράιερ. Την ίδια χρονιά τιμήθηκε με το Χρυσό Μετάλλιο της Βασιλικής Αστρονομικής Εταιρείας, της οποίας μάλιστα διετέλεσε και πρόεδρος την περίοδο 1923-25. Απεβίωσε στις 14 Σεπτεμβρίου 1926 στην Οξφόρδη.

Επιστημονικό έργο
-----------------

Το σπουδαιότερο ίσως έργο του Ντράιερ είναι ο περίφημος Νέος γενικός αστρονομικός κατάλογος (*New General Catalogue of Nebulae and Clusters of Stars*) τον οποίο συνέταξε με βάση τον Κατάλογο των Νεφελωμάτων και των Αστρικών Σμηνών του Ουίλιαμ Χέρσελ (Frederick William Herschel). Ο κατάλογος του Ντράιερ καθώς και οι δύο συμπληρωματικοί *Ευρετηριακοί Κατάλογοι* (*Index Catalogues*) παραμένουν σε χρήση μέχρι σήμερα.

Ο Ντράιερ ασχολήθηκε επίσης με την ιστορία της αστρονομίας. Το 1890 δημοσίευσε βιογραφία του σπουδαίου αστρονόμου Τύχο Μπράχε. Σημαντικό είναι επίσης το βιβλίο του *Ιστορία των Πλανητικών Συστημάτων από τον Θαλή ως τον Κέπλερ* (*History of the Planetary Systems from Thales to Kepler*, 1905). Επίσης συνέγραψε, σε συνεργασία με τον Herbert Hall Turner, την πρώτη επίσημη ιστορία της Βασιλικής Αστρονομικής Εταιρείας με τίτλο *Ιστορία της Βασιλικής Αστρονομικής Εταιρείας 1820-1920* (*History of the Royal Astronomical Society 1820–1920*).

Ονομάσθηκαν προς τιμήν του
--------------------------

* Ο σεληνιακός κρατήρας Ντράιερ ονομάστηκε προς τιμήν του μεγάλου αστρονόμου.

Σημειώσεις
----------

1. ↑  υιός και διάδοχος του Ουίλιαμ Πάρσονς, που κατασκεύασε το περίφημο τηλεσκόπιο που φέρει την ονομασία "Λεβιάθαν του Πάρσονσταουν".

Παραπομπές
----------

1. 1 2  «Encyclopædia Britannica» (Αγγλικά) biography/Johan-Ludvig-Emil-Dreyer. Ανακτήθηκε στις 9  Οκτωβρίου 2017.
2. 1 2  (Αγγλικά) *SNAC*. w6ff76qw. Ανακτήθηκε στις 9  Οκτωβρίου 2017.
3. 1 2  Darryl Roger Lundy: (Αγγλικά) *The Peerage*. p22435.htm#i224349. Ανακτήθηκε στις 9  Οκτωβρίου 2017.
4. ↑  «obit. Dr. J. L. E. Dreyer». *Nature* **118** (2969): 454–455. 25 September 1926. doi:10.1038/118454a0. Bibcode: 1926Natur.118..454.. .
5. ↑  «**DREYER, John Louis Emil**». *Who's Who,* **59**: p. 508. 1907.
6. ↑  Hockey, Thomas (2009). *The Biographical Encyclopedia of Astronomers*. Springer Publishing. ISBN 978-0-387-31022-0. Ανακτήθηκε στις 22 Αυγούστου 2012.
7. ↑  «Obituary Notices: Fellows:- Dreyer, J. L. E». *Monthly Notices of the Royal Astronomical Society* **87**: 251. February 1927. doi:10.1093/mnras/87.4.251. Bibcode: 1927MNRAS..87..251.. .
8. ↑  «Royal Astronomical Society (RAS)». Encyclopædia Britannica.

Βιβλιογραφία
------------

* Alexander, A. F. O'D. "Dreyer, Johann Louis Emil," *Dictionary of Scientific Biography* 4:185-186.
* J. L. E. Dreyer, *A History of Astronomy from Thales to Kepler*, 2nd edition, Dover Publications, 1953. (σύνδεσμος)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιόχαν Ντράιερ** |

* Βιογραφικό σημείωμα (Αγγλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 27132872
* LCCN: n85347824
* ISNI: 0000 0000 8105 692X
* GND: 116220678
* SUDOC: 076366561
* BNF: cb12305059t (data)
* BIBSYS: 99007994
* NLA: 36018608
* NKC: jx20111228010
* CiNii: DA02330174

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αστρονομία
 |

 |